Dekatastrofointi

Dekastrofointi tai katastrofoinnin purkaminen on menetelmä, jota käytetään kognitiivisessa psykoterapiassa. Sen avulla palautetaan hallinnan tunne tilanteessa, jossa ihminen on luonut liioiteltuja uhkakuvia ja niihin liittyviä vääristyneitä uskomuksia. Tällainen uhkakuvien luonti niitä katastrofoimalla on tyypillistä mm. ahdistuneisuushäiriössä  ja psykoosissa , mutta myös tavallisessa arkiajattelussa.

Menetelmä perustuu uhkaavan mielikuvan kohtaamiseen ja purkamiseen. Purkamisessa käydään läpi mitä mielikuvan toteutuminen oikeasti aiheuttaisi ja ovatko siihen liittyvät omat uskomukset mahdollisesti liioiteltuja tai vääristyneitä. Tähän liittyy myös omien vaikutusmahdollisuuksien realistinen arviointi.

Termin otti alun perin käyttöön Albert Ellis,Reason and Emotion In Psychotherapy. NY: Lyle Stuart, 1962 ja menetelmää ovat sen jälkeen kehittäneet myös monet muut, joista tunnetuimpana Aaron T. Beck.Anxiety Disorders & Phobias. NY: Harper & Row, 1985

Dekatastrofointia voidaan kutsua myös "Entä jos" -menetelmäksi (eng. 'what if technique'),Theories of Psychotherapy & Counseling: Concepts and Cases. 5th Ed. CA: Brooks/Cole, 2012Cognitive-Behavioral Theories of Counseling: Traditional and Nontraditional. IL: Charles C. Thomas, 2004 koska uhkaavaa mielikuvaa lähestytään usein kysymyksellä: "Entä jos pelkäämäsi asia tapahtuisi, mitä siitä seuraisi?"

Esimerkki:
"Olisi kamalaa jos en osaisi vastata."
"Entä jos vastaisit väärin, mitä siitä seuraisi?"
"Ehkä he ajattelisivat että en vain tiedä oikeaa vastausta." ...

Lähteet

Luokka:Kognitiivinen psykologia
Luokka:Psykoterapia